Вольга Аляксандраўна Санфірава

Во́льга Алякса́ндраўна Санфі́рава (,  — ) — удзельніца Вялікай Айчыннай вайны. Камандзір эскадрыллі 46-га гвардзейскага Таманскага Чырванасцяжнага ордэна Суворава начнога бамбардзіровачнага авіяцыйнага палка, гвардыі капітан. Герой Савецкага Саюза (23.2.1945, пасмяротна).

 Біяграфія 
В. А. Санфірава нарадзілася ў горадзе Самара. У сярэдзіне 1930-х гг. разам з сям’ёй пераехала ва Узбекістан у горад Новы Ургенч. Там скончыла 9 класаў школы. Пазней жыла ў горадзе Каломна (Маскоўская вобласць), працавала на заводзе і адначасова вучылася ў аэраклубе. Працавала ва Упраўленні санітарнай авіяцыі, з 1940 года — лётчыкам-інструктарам вучэбнай эскадрыллі Заходне-Сібірскага Упраўлення Грамадзянскай авіяцыі. Са снежня 1941 г. у Чырвонай Арміі. У 1942 годзе скончыла Батайскую ваенную авіяцыйную школу пілотаў. З мая 1942 г. В. А. Санфірава на фронце. Удзельнічала ў абароне і вызваленні Паўночнага Каўказа, Наварасійска-Таманскай, Кепчынска-Эльтыгенскай, Крымскай і Беларускай аперацый. Здзейсніла 630 начных баявых вылетаў з баявым налётам 875 гадзін.

У ноч на 13 снежня 1944 г. пры вяртання з баявога задання самалёт В. А. Санфіравай быў збіты ў раёне населенага пункта Дамаслаў (Польшча). Экіпаж пакінуў самалёт і прызямліўся на парашутах на міннае поле, дзе В. А. Санфірава загінула. Пахавана ў брацкай магіле ў горадзе Гродна (Беларусь).

 Узнагароды 
 Медаль «Залатая Зорка»
 Ордэн Леніна
 Ордэн Чырвонага Сцяга
 Ордэн Айчыннай вайны 1-й ступені
 Ордэн Аляксандра Неўскага
 медалі

 Памяць 
 У гонар В. А. Санфіравай названы вуліцы ў гарадах Самара і Гродна.
 Помнік у СамарыПамятник лётчице Ольге Санфировой // Проект «Прогулки по Москве» .
 Бюст у горадзе Каломна.
 Мемарыяльная дошка на будынку аэраклуба ў Каломне.
 Імя В. А. Санфіравай прысвоена праспекту ў Гродне (; ).

 Літаратура 


 Спасылкі 

 Санфирова Ольга Александровна // Красные соколы нашей Родины
 Ольга Александровна Санфирова // Управление государственной архивной службы Самарской области 
 Памятник лётчице Ольге Санфировой // Проект «Прогулки по Москве» 

Катэгорыя:Лётчыкі Вялікай Айчыннай вайны
Катэгорыя:Жанчыны ў войнах
Катэгорыя:Жанчыны-авіятары
Катэгорыя:Ваенныя лётчыкі СССР